[{"text_idx": "#000001", "text": "Wedi ei hysbrydoli gan yr hanes hwn, bydd Gw\u0302yl Ymchwil Prifysgol Aberystwyth 2023 yn rhoi sylw i\u2019r modd y gall dyhead unigolion a phenderfyniad cydweithredol gael dylanwad sylweddol yn lleol, yn genedlaethol ac yn fyd-eang. Nod yr w\u0302yl hon yw dathlu\u2019r unigolion, y grwpiau, a\u2019r syniadau sydd wedi llunio heddwch yn y gorffennol, ynghyd ag archwilio ffyrdd y gellir llunio dyfodol o heddwch."}, {"text_idx": "#000002", "text": "Ymunwch a\u0302 ni o 1-7 Tachwedd, 2023, i ddathlu dulliau a luniodd heddwch yn y gorffennol ac i archwilio ffyrdd o ddiffinio presennol a dyfodol heddychlon. Bydd yr w\u0302yl yn cynnwys lansiadau llyfrau, trafodaethau cyweirnod a fydd yn cwmpasu disgyblaethau amrywiol, ffair gymunedol, celfyddyd a cherddoriaeth, yn ogystal a\u0302 deialogau, gweithdai a phob math o weithgareddau a fydd a\u2019u heffaith yn bell-gyrhaeddol."}, {"text_idx": "#000003", "text": "Wrth i ni wynebu amgylchiadau anodd gan gynnwys pandemig byd-eang, rhyfeloedd yn Ewrop a chyfandiroedd eraill, a grymoedd dybryd yr argyfwng hinsawdd, mae cenhedlaeth newydd o ddinasyddion, arweinwyr, a meddylwyr arloesol o Aberystwyth a mannau eraill yn codi i chwilio am atebion i heriau heddiw. Maent yn sefydlu rhwydweithiau dylanwadol ac yn chwilio am yr heolydd all hawlio dyfodol heddychlon a llewyrchus."}, {"text_idx": "#000007", "text": "Yn y flwyddyn sy\u2019n nodi 25 mlynedd ers Cytundeb Dydd Gwener y Groglith, rydym yn ffodus i glywed gan rywun sydd a\u0302 phrofiad helaeth, personol o\u2019r actifiaeth gymunedol a osododd y seiliau ar gyfer y cytundeb hwnnw."}, {"text_idx": "#000010", "text": "Ymunwch a\u0302 ni ar gyfer lansiad y llyfr dwyieithog hynod ddiddorol hwn gan nifer o awduron, sy\u2019n rhannu stori ryfeddol y ddeiseb 7 milltir a drefnwyd gan fenywod Cymru i\u2019w hanfon ben arall y byd i America."}, {"text_idx": "#000011", "text": "Dyma stori wir am fenywod o bob cefndir a heriodd awdurdod."}, {"text_idx": "#000013", "text": "Mae ymchwilwyr ym Mhrifysgol Aberystwyth yn cynhyrchu amrywiaeth eang o syniadau a dulliau arloesi sy\u2019n gallu cyfrannu\u2019n sylweddol at fyw\u2019n heddychlon."}, {"text_idx": "#000014", "text": "Ymunwch a\u0302 ni wrth i ni archwilio sut mae ymchwil ym maes gwleidyddiaeth wledig, AI, ysgrifennu creadigol a phrofiadau ceiswyr lloches, diogelwch bwyd a mwy yn diffinio sut gallwn leihau gwrthdaro a chyd-greu dyfodol heddychlon gyda\u2019n gilydd."}]